**ЖАМБЫЛ ОБЛЫСЫ ӘКІМДІГІНІҢ БІЛІМ БАСҚАРМАСЫ**

**ТАРАЗ ҚАЛАСЫ БІЛІМ БӨЛІМІНІҢ**

**«КЕРІМБАЙ АТЫНДАҒЫ №12 МЕКТЕП-ГИМНАЗИЯСЫ» КММ**

**Көркем еңбек пәнінің** **мұғалімі:**

**Иманбекова Сагынгуль Акпаровна педагог-зертеуші**

**«Қол еңбегі – ұлттық мұраны сақтау» авторлық бағдарламаның педагогикалық іс-тәжірибедегі маңыздылығы**

Қолөнер – ата-бабаларымыздан келе жатқан киелі өнер. Ол тек тұрмыстық қажеттілікті өтеу құралы ғана емес, ұлттың болмысын, тарихын, дүниетанымын, әсемдікке деген ұмтылысын бейнелейтін рухани мұра. Бүгінде жаһандану дәуірінде ұлттық құндылықтарды сақтау – аса маңызды міндет. Ата-бабаларымыз қолөнердің сан түрлі саласында шеберлік танытқан: киіз басу, кілем тоқу, зергерлік бұйым жасау, құрақ тігу, тері өңдеу, сәндік бұйымдар әзірлеу – бәрі де халықтың өмір салтымен тығыз байланысты болды. Әр бұйымда ұлттық өрнек, түсінік, салт-дәстүр мен наным-сенім көрініс тапқан. Мәселен, ою-өрнектер тек сән үшін емес, өмірге деген көзқарасты, дүниенің үйлесімін бейнелейтін астарлы тіл ретінде қолданылды.

Қол еңбегі арқылы әр буын өзіне тән ерекшеліктерді сақтап, келесі ұрпаққа жеткізіп отырды. Ұлттық киім үлгілері, тұрмыстық заттар, зергерлік бұйымдар – бәрі де замана ағымында өзгерістерге ұшыраса да, түпкі рухани мәнін жоғалтқан жоқ. Осы тұрғыда бүгінгі күні қолөнерді дамыту, оны жастарға үйрету, ұлттық мұраны жаңғырту – маңызды бағыттардың бірі.

Қазіргі уақытта қол еңбегіне деген сұраныс қайта артып келеді. Әсіресе, этностильдегі киімдер, қолөнер бұйымдары, интерьерге арналған ұлттық нақыштағы заттар сәнге айналды. Осы орайда мектеп қабырғасында 8 сынып көркем еңбегіне қосымша құрал ретінде қолданылатын «Қол еңбегі – ұлттық мұраны сақтау»авторлық бағдарламасын тәжірибе ретінде қолдану – білім алушылардың шығармашылық қабілеттерін дамытуға бағытталған тиімді әдіс. Мұндай бағдарлама қолөнер, сәндік-қолданбалы өнер, тігіншілік, фетрмен жұмыс жасау әдістері , құрақтың жасалу жолдары, пэчворк және мозайка әдістерінің композициялық жұмысы және басқа да шығармашылық бағыттарды қамтуы мүмкін.

Тәжірибеде қолдану жолдында практикалық сабақтарда – білім алушыларды әр түрлі материалдармен (мата түрлері) жұмыс істеуге үйретеді. Жобаны дайындау кезенінде – балалар нобайын дайындап, өз қолдарымен дайын өнімдер жасап, шығармашылық жобалар қорғайды.

Шеберлік сыныптар жүргізу арқылы тәжірибелі қолөнершілерді шақырып, интерактивті сабақтар өткізілсе, қызығушылық артады.

Білім алушылардың жұмыстарын көпшілікке ұсыну арқылы көрмелер мен байқаулар өткізіле отырып, олардың мотивациясы арттырылу аясында заманауи көзқарастағы идеяларды іске асырады.

Қайта өңделген материалдардан әр түрлі бұйымдар арқылы экологиялық тәрбиені қалыптастып,балалар табиғатты аялауға талпынатын еді

Бұл бағдарлама арқылы балалардың ұсақ моторикасы, эстетикалық талғамы, шығармашылық ойлауы және еңбекқорлығы дамиды.

«Қол еңбегі – ұлттық мұраны сақтау»авторлық бағдарламасын мектептегі қосымша құрал ретінде қолдану – білім алушылардың шығармашылық қабілетін дамытудың тиімді жолы. Авторлық бағдарлама арқылы балалар тек қолөнер дағдыларын үйреніп қана қоймай, эстетикалық талғамын, шыдамдылығын және ұқыптылығын қалыптастырады. Білім алушыларды алғашқы шығармашылық еңбекке баулу арқылы олардың ойлау қабілетін және қолөнер дағдыларын дамытуға көмектесетін маңызды қадам. Бұл үдерісті тиімді ұйымдастыру үшін келесі тәсілдерді қолдануға болады: балалардың қызығушылық ояту, шығармашылық жұмыстың пайдасын түсіндіру (қолмен жұмыс жасау моторикаға, ойлау қабілетіне және шыдамдылыққа әсер етеді), танымал қолөнершілер мен суретшілердің жұмыстарын таныстыру, қарапайым, бірақ қызықты жобалардан бастау (аппликация, оригами, мүсіндеу, макеттер жасау), жеке шығармашылықты қолдау,балалардың өз идеяларын жүзеге асыруына мүмкіндік беру, жеке жұмыстарды қорғау немесе көрме ұйымдастыру, өз қолымен жасаған бұйымдарын сыйлық ретінде беру, сату, топтық жұмыстар ұйымдастыру, бірлескен шығармашылыққа баулу, ұлттық қолөнер мен мәдени мұраны дәріптеу арқылы патриоттық тәрбие беру.

Авторлық бағдарламаны құру арқылы мұғалім апталық сабақ жоспарын жасау кезінде, балалардың қызығушылығын ескере отыру қажет, қауіпсіздік ережелерін таныстыру, негізгі құралдармен танысу жүргізіледі. Жеке жобаларын жинақтап , көрме ұйымдастырылып, білім алушылардың зейінін көтереді, сертификаттар немесе марапаттар табыстау білім алушылардың шығармашылық қабілеттерін оятуға ықпал жасайды.

Қорытындылай келе, қол еңбегі – ұлттың рухани негізі, өткен мен болашақты жалғаушы алтын көпір. Оны сақтау – әр азаматтың парызы. Ұлттық мұра – бабалардан аманат, ал оны қадірлеп, келер ұрпаққа жеткізу – біздің қасиетті міндетіміз.